section_heading: Životopis
paragraph_text: Na filmu je debitirao s prijateljem Alom Pacinom, kao Fredo Corleone u Kumu Francisa Forda Coppole. Film je srušio sve rekorde na box-officeu i stvorio od Pacina, Cazalea i još nekih anonimnih glumaca zvijezde. Cazale je nakon toga ponovno nastupio s Pacinom u filmu Sidneyja Lumeta, Pasje poslijepodne (za tu ulogu je nominiran za Zlatni globus) i reprizirao svoju ulogu Freda u  Kumu II. Tijekom ovog vremena, nastupio je i s Geneom Hackmanom u Coppolinom filmu Prisluškivanje.